શહેર તેમજ શહેર બહારના લોકો મોટી સંખ્યામાં ખાણીપીણી બજારની જેમ ચણિયાચોળી બજારમાં ઊમટી પડે છે, જોકે મોટા ભાગના ખરીદનારાઓનાં વાહનો રોડ પર આડેધડ પાર્ક કરાતાં હોવાથી દરરોજ સાંજના સુમારે અત્રે ટ્રાફિક જામની સમસ્યા રહે છે. આ અંગે પશ્ચિમ ઝોનના ડેપ્યુટી મ્યુનિ. કમિશનર આર્જવ શાહ તેમજ એસ્ટેટ વિભાગના વડા રાજેન્દ્ર જાદવનો સંપર્ક કરાતાં આ બંનેમાંથી એક પણ ઉચ્ચ અધિકારી સ્પષ્ટપણે કશું કહેવા તૈયાર નથી.